CELEX: 52016PC0149
Language: el
Date: 2016-03-16
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για τον καθορισμό της θέσης που θα ληφθεί εξ ονόματος της Ευρωπαϊκής Ένωσης στο πλαίσιο της μεικτής επιτροπής που συστάθηκε δυνάμει της συμφωνίας μεταξύ της Ευρωπαϊκής Ένωσης και της Δημοκρατίας του Πράσινου Ακρωτηρίου για την απλούστευση της έκδοσης θεωρήσεων βραχείας διαμονής στους πολίτες της Δημοκρατίας του Πράσινου Ακρωτηρίου και της Ευρωπαϊκής Ένωσης, όσον αφορά τη θέσπιση του εσωτερικού κανονισμού της μεικτής επιτροπής για τη διαχείριση της συμφωνίας

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 16.3.2016
            COM(2016) 149 final
            2016/0081(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τον καθορισμό της θέσης που θα ληφθεί εξ ονόματος της Ευρωπαϊκής Ένωσης στο πλαίσιο της μεικτής επιτροπής που συστάθηκε δυνάμει της συμφωνίας μεταξύ της Ευρωπαϊκής Ένωσης και της Δημοκρατίας του Πράσινου Ακρωτηρίου για την απλούστευση της έκδοσης θεωρήσεων βραχείας διαμονής στους πολίτες της Δημοκρατίας του Πράσινου Ακρωτηρίου και της Ευρωπαϊκής Ένωσης, όσον αφορά τη θέσπιση του εσωτερικού κανονισμού της μεικτής επιτροπής για τη διαχείριση της συμφωνίας
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               H συμφωνία μεταξύ της Ευρωπαϊκής Ένωσης και της Δημοκρατίας του Πράσινου Ακρωτηρίου για την απλούστευση της έκδοσης θεωρήσεων βραχείας διαμονής στους πολίτες της Δημοκρατίας του Πράσινου Ακρωτηρίου και της Ευρωπαϊκής Ένωσης άρχισε να ισχύει την 1η Δεκεμβρίου 2014. Η συμφωνία θέσπισε, με βάση την αμοιβαιότητα, δεσμευτικά από νομική άποψη δικαιώματα και υποχρεώσεις με σκοπό την απλούστευση της διαδικασίας έκδοσης θεωρήσεων για τους πολίτες της Δημοκρατίας του Πράσινου Ακρωτηρίου και για τους πολίτες της ΕΕ. Το άρθρο 10 της εν λόγω συμφωνίας προβλέπει τη σύσταση μεικτής επιτροπής επιφορτισμένης με την παρακολούθηση της εφαρμογής της συμφωνίας. Η μεικτή επιτροπή υποχρεούται, σύμφωνα με το άρθρο 10 παράγραφος 4 της συμφωνίας, να θεσπίσει τον εσωτερικό της κανονισμό.
            
            
               Ο εσωτερικός κανονισμός που θα θεσπιστεί δεν θα αποτελεί μέρος της συμφωνίας. 
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               Ο εσωτερικός κανονισμός, ο οποίος πρόκειται να θεσπιστεί βάσει της εξουσιοδότησης που έχει δοθεί στον εκπρόσωπο της Επιτροπής στο πλαίσιο της μεικτής επιτροπής με βάση την παρούσα πρόταση, θα οργανώνει τις εργασίες της μεικτής επιτροπής και θα συμβάλλει στην προετοιμασία και τη διαχείριση των συνεδριάσεών της. 
            
            
               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΔΙΑΒΟΥΛΕΥΣΕΙΣ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΗ ΕΠΙΠΤΩΣΕΩΝ
            
            
               
                  Ο εσωτερικός κανονισμός που επισυνάπτεται στο παράρτημα της παρούσας πρότασης απόφασης του Συμβουλίου αποτελεί απόρροια των διαβουλεύσεων που πραγματοποιήθηκαν με τις αρμόδιες αρχές του Πράσινου Ακρωτηρίου τον Ιούνιο του 2015. Η γνώμη των κρατών μελών ζητήθηκε με γραπτή διαδικασία η οποία έληξε στις 23.10.2015. 
               
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               Η παρούσα πρόταση δεν έχει καμία επίπτωση στον προϋπολογισμό της ΕΕ.
                     
            
            
               2016/0081 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               για τον καθορισμό της θέσης που θα ληφθεί εξ ονόματος της Ευρωπαϊκής Ένωσης 
                  στο πλαίσιο της μεικτής επιτροπής που συστάθηκε δυνάμει της συμφωνίας 
                  μεταξύ της Ευρωπαϊκής Ένωσης και της Δημοκρατίας του Πράσινου Ακρωτηρίου 
                  για την απλούστευση της έκδοσης θεωρήσεων βραχείας διαμονής 
                  στους πολίτες της Δημοκρατίας του Πράσινου Ακρωτηρίου και της Ευρωπαϊκής Ένωσης, 
                  όσον αφορά 
                  τη θέσπιση του εσωτερικού κανονισμού της μεικτής επιτροπής για τη διαχείριση της συμφωνίας
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 218 παράγραφος 9,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
         
         
            
               (1)
                     Το άρθρο 10 της συμφωνίας μεταξύ της Ευρωπαϊκής Ένωσης και της Δημοκρατίας του Πράσινου Ακρωτηρίου για την απλούστευση της έκδοσης θεωρήσεων βραχείας διαμονής στους πολίτες της Δημοκρατίας του Πράσινου Ακρωτηρίου και της Ευρωπαϊκής Ένωσης («η συμφωνία») προβλέπει τη σύσταση μεικτής επιτροπής. Το σημείο 4 του εν λόγω άρθρου προβλέπει ότι η μεικτή επιτροπή θεσπίζει τον εσωτερικό της κανονισμό. 
            
            
               (2)
                     Ο εσωτερικός κανονισμός είναι αναγκαίος για την οργάνωση των εργασιών της μεικτής επιτροπής η οποία είναι επιφορτισμένη με τη διαχείριση της συμφωνίας και την παρακολούθηση της εφαρμογής της. 
            
            
               (3)
                     Είναι σκόπιμο να καθοριστεί η θέση που θα εγκριθεί εξ ονόματος της Ένωσης στο πλαίσιο της μεικτής επιτροπής όσον αφορά τη θέσπιση του εσωτερικού κανονισμού της μεικτής επιτροπής για τη διαχείριση της συμφωνίας,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               Η θέση που θα εγκριθεί εξ ονόματος της Ένωσης στο πλαίσιο της μεικτής επιτροπής που συστάθηκε δυνάμει του άρθρου 10 της συμφωνίας μεταξύ της Ευρωπαϊκής Ένωσης και της Δημοκρατίας του Πράσινου Ακρωτηρίου για την απλούστευση της έκδοσης θεωρήσεων βραχείας διαμονής στους πολίτες της Δημοκρατίας του Πράσινου Ακρωτηρίου και της Ευρωπαϊκής Ένωσης, όσον αφορά τη θέσπιση του εσωτερικού κανονισμού της μεικτής επιτροπής για τη διαχείριση της συμφωνίας, βασίζεται στο σχέδιο απόφασης της μεικτής επιτροπής που επισυνάπτεται στην παρούσα απόφαση.
            
            
               Άρθρο 2
            
            
               Η παρούσα απόφαση αρχίζει να ισχύει την ημερομηνία της έκδοσής της.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 16.3.2016
            COM(2016) 149 final
            ΠΑΡΑΡΤΗΜΑ
            στην
            πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ
            για τον καθορισμό της θέσης που θα ληφθεί εξ ονόματος της Ευρωπαϊκής Ένωσης στο πλαίσιο της μεικτής επιτροπής που συστάθηκε δυνάμει της συμφωνίας μεταξύ της Ευρωπαϊκής Ένωσης και της Δημοκρατίας του Πράσινου Ακρωτηρίου για την απλούστευση της έκδοσης θεωρήσεων βραχείας διαμονής στους πολίτες της Δημοκρατίας του Πράσινου Ακρωτηρίου και της Ευρωπαϊκής Ένωσης, όσον αφορά τη θέσπιση του εσωτερικού κανονισμού της μεικτής επιτροπής για τη διαχείριση της συμφωνίας
            
               
         
         
            
               ΣΧΕΔΙΟ
            
            
               ΑΠΟΦΑΣΗ ΑΡΙΘ. … ΤΗΣ ΜΕΙΚΤΗΣ ΕΠΙΤΡΟΠΗΣ ΓΙΑ ΤΗΝ ΑΠΛΟΥΣΤΕΥΣΗ ΤΗΣ ΕΚΔΟΣΗΣ ΘΕΩΡΗΣΕΩΝ
               ΠΟΥ ΣΥΣΤΑΘΗΚΕ ΑΠΟ 
               ΤΗ ΣΥΜΦΩΝΙΑ ΜΕΤΑΞΥ 
            
            
               ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΙ ΤΗΣ ΔΗΜΟΚΡΑΤΙΑΣ ΤΟΥ ΠΡΑΣΙΝΟΥ ΑΚΡΩΤΗΡΙΟΥ 
            
            
               ΓΙΑ ΤΗΝ ΑΠΛΟΥΣΤΕΥΣΗ ΤΗΣ ΕΚΔΟΣΗΣ ΘΕΩΡΗΣΕΩΝ ΒΡΑΧΕΙΑΣ ΔΙΑΜΟΝΗΣ ΣΤΟΥΣ ΠΟΛΙΤΕΣ 
            
            
               ΤΗΣ ΔΗΜΟΚΡΑΤΙΑΣ ΤΟΥ ΠΡΑΣΙΝΟΥ ΑΚΡΩΤΗΡΙΟΥ ΚΑΙ ΤΗΣ ΕΥΡΩΠΑΪΚΗΣ ΕΝΩΣΗΣ
            
            
            
               της ……
            
            
               όσον αφορά τη θέσπιση του εσωτερικού κανονισμού της
            
            
            
               Η ΜΕΙΚΤΗ ΕΠΙΤΡΟΠΗ,
            
            
               Έχοντας υπόψη τη συμφωνία μεταξύ της Ευρωπαϊκής Ένωσης και της Δημοκρατίας του Πράσινου Ακρωτηρίου για την απλούστευση της έκδοσης θεωρήσεων βραχείας διαμονής στους πολίτες της Δημοκρατίας του Πράσινου Ακρωτηρίου και της Ευρωπαϊκής Ένωσης (εφεξής «η συμφωνία»), και ιδίως το άρθρο 10 παράγραφος 4,
            
            
               Εκτιμώντας ότι η εν λόγω συμφωνία άρχισε να ισχύει την 1η Δεκεμβρίου 2014,
            
            
            
               ΑΠΟΦΑΣΙΣΕ ΤΑ ΕΞΗΣ:
            
            
               Άρθρο 1
            
            
               Ο εσωτερικός κανονισμός της μεικτής επιτροπής για τη διαχείριση της συμφωνίας μεταξύ της Ευρωπαϊκής Ένωσης και της Δημοκρατίας του Πράσινου Ακρωτηρίου για την απλούστευση της έκδοσης θεωρήσεων βραχείας διαμονής στους πολίτες της Δημοκρατίας του Πράσινου Ακρωτηρίου και της Ευρωπαϊκής Ένωσης, θεσπίζεται στο παράρτημα της παρούσας απόφασης.
            
            
            
               Άρθρο 2
            
            
               Η παρούσα απόφαση αρχίζει να ισχύει την ημέρα της έκδοσής της.
            
         
         
            
            
               ...
            
            
            
               Για την Ευρωπαϊκή Ένωση
                     
                     
                     Για τη Δημοκρατία του Πράσινου Ακρωτηρίου
            
            
            
            
            
               ΠΑΡΑΡΤΗΜΑ
            
            
            
               ΕΣΩΤΕΡΙΚΟΣ ΚΑΝΟΝΙΣΜΟΣ 
            
            
               ΤΗΣ ΜΕΙΚΤΗΣ ΕΠΙΤΡΟΠΗΣ ΓΙΑ ΤΗ ΔΙΑΧΕΙΡΙΣΗ ΤΗΣ ΣΥΜΦΩΝΙΑΣ ΜΕΤΑΞΥ ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΙ ΤΗΣ ΔΗΜΟΚΡΑΤΙΑΣ ΤΟΥ ΠΡΑΣΙΝΟΥ ΑΚΡΩΤΗΡΙΟΥ 
            
            
               ΓΙΑ ΤΗΝ ΑΠΛΟΥΣΤΕΥΣΗ ΤΗΣ ΕΚΔΟΣΗΣ ΘΕΩΡΗΣΕΩΝ ΒΡΑΧΕΙΑΣ ΔΙΑΜΟΝΗΣ ΣΤΟΥΣ ΠΟΛΙΤΕΣ 
            
            
               ΤΗΣ ΔΗΜΟΚΡΑΤΙΑΣ ΤΟΥ ΠΡΑΣΙΝΟΥ ΑΚΡΩΤΗΡΙΟΥ ΚΑΙ ΤΗΣ ΕΥΡΩΠΑΪΚΗΣ ΕΝΩΣΗΣ
            
            
            
               Άρθρο 1
            
            
               Προεδρία
            
            
               Η προεδρία της μεικτής επιτροπής για την απλούστευση της έκδοσης θεωρήσεων ασκείται από κοινού από έναν αντιπρόσωπο της Ευρωπαϊκής Ένωσης και έναν αντιπρόσωπο της Δημοκρατίας του Πράσινου Ακρωτηρίου.
            
            
               Άρθρο 2
            
            
               Καθήκοντα της μεικτής επιτροπής
            
            
               (1)Σύμφωνα με το άρθρο 10 παράγραφος 2 της συμφωνίας, η μεικτή επιτροπή για την απλούστευση της έκδοσης θεωρήσεων έχει ιδίως τα ακόλουθα καθήκοντα:
            
         
         
            
               α)να παρακολουθεί την εφαρμογή της συμφωνίας·
            
            
               β)να προτείνει τροποποιήσεις ή προσθήκες στη συμφωνία·
            
            
               γ)να διευθετεί τις διαφορές που προκύπτουν από την ερμηνεία ή την εφαρμογή των διατάξεων της συμφωνίας.
            
            
               (2)Η μεικτή επιτροπή για την απλούστευση της έκδοσης θεωρήσεων μπορεί να συμφωνήσει σχετικά με συστάσεις που περιλαμβάνουν κατευθυντήριες γραμμές ή «βέλτιστες πρακτικές» προκειμένου να συμβάλει στην εφαρμογή της συμφωνίας.
            
            
               Άρθρο 3
            
            
               Συνεδριάσεις
            
            
               (1)Η μεικτή επιτροπή για την απλούστευση της έκδοσης θεωρήσεων συνέρχεται, όταν κρίνεται αναγκαίο, μετά από αίτηση των μερών και τουλάχιστον άπαξ ετησίως.
            
            
               (2)Τα μέρη αναλαμβάνουν εκ περιτροπής τη διοργάνωση της συνεδρίασης εκτός αν συμφωνηθεί διαφορετικά. 
            
            
               (3)Οι συνεδριάσεις της μεικτής επιτροπής για την απλούστευση της έκδοσης θεωρήσεων συγκαλούνται από τους συμπροέδρους. 
            
            
               (4)Οι συμπρόεδροι καθορίζουν μια ημερομηνία διεξαγωγής της συνεδρίασης και ανταλλάσσουν τα απαιτούμενα έγγραφα εγκαίρως, ώστε να υπάρξει κατάλληλη προετοιμασία, ει δυνατόν, δεκατέσσερις ημέρες πριν από τη συνεδρίαση.
            
            
               (5)Το μέρος που φιλοξενεί τη συνεδρίαση αναλαμβάνει να τακτοποιήσει τα θέματα διοικητικής μέριμνας.
            
            
            
               Άρθρο 4
            
            
               Αντιπροσωπείες
            
            
               Τα μέρη γνωστοποιούν αμοιβαία, τουλάχιστον επτά ημέρες πριν από τη συνεδρίαση, τη σύνθεση των αντιπροσωπειών τους. 
            
            
               Άρθρο 5
            
            
               Ημερήσια διάταξη των συνεδριάσεων
            
            
               (1)Για κάθε συνεδρίαση συντάσσεται προσωρινή ημερήσια διάταξη από τους συμπροέδρους, το αργότερο δεκατέσσερις ημέρες πριν από τη συνεδρίαση. Η προσωρινή ημερήσια διάταξη περιλαμβάνει τα θέματα για τα οποία έχει ληφθεί αίτηση συμπερίληψής τους στην ημερήσια διάταξη από έναν από τους συμπροέδρους, το αργότερο δεκατέσσερις ημέρες πριν από τη συνεδρίαση.
            
            
               (2)Κάθε μέρος μπορεί να προσθέσει θέματα στην προσωρινή ημερήσια διάταξη οποιαδήποτε στιγμή πριν από τη συνεδρίαση, με τη συμφωνία του άλλου μέρους. Τα αιτήματα για την προσθήκη θεμάτων στην προσωρινή ημερήσια διάταξη αποστέλλονται εγγράφως και ικανοποιούνται στο μέτρο του δυνατού. 
            
            
               (3)Η τελική ημερήσια διάταξη εγκρίνεται από τους συμπροέδρους στην αρχή κάθε συνεδρίασης. Θέμα άλλο από αυτά που περιέχονται ήδη στην προσωρινή ημερήσια διάταξη μπορεί να συμπεριληφθεί εκ των υστέρων, εφόσον τα μέρη συμφωνούν, και ικανοποιείται στο μέτρο του δυνατού.
            
         
         
            
            
               Άρθρο 6
            
            
               Πρακτικά της συνεδρίασης
            
            
               (1)Προσχέδιο των πρακτικών καταρτίζεται το συντομότερο δυνατόν από τον συμπρόεδρο που συγκαλεί τη συνεδρίαση.
            
            
               (2)Τα πρακτικά, κατά γενικό κανόνα, αναφέρουν, για κάθε θέμα της ημερησίας διάταξης:
            
            
               α)τα έγγραφα που υποβλήθηκαν στη μεικτή επιτροπή για την απλούστευση της έκδοσης θεωρήσεων·
            
            
               β)τις δηλώσεις που ζήτησε να καταχωρηθούν κάποιο εκ των μερών· και
            
            
               γ)τις αποφάσεις που ελήφθησαν, τις συστάσεις που έγιναν και τα συμπεράσματα που εγκρίθηκαν για ένα συγκεκριμένο θέμα.
            
            
               (3)Τα πρακτικά περιλαμβάνουν επίσης τον κατάλογο των συμμετεχόντων κάθε αντιπροσωπείας, με ένδειξη του υπουργείου, της υπηρεσίας ή του οργανισμού που εκπροσωπούν.
            
            
               (4)Τα πρακτικά εγκρίνονται από τη μεικτή επιτροπή για την απλούστευση της έκδοσης θεωρήσεων κατά την επόμενη συνεδρίασή της.
            
            
            
               Άρθρο 7
            
            
               Αποφάσεις και συστάσεις της μεικτής επιτροπής για την απλούστευση της έκδοσης θεωρήσεων
            
            
               (1)Η μεικτή επιτροπή για την απλούστευση της έκδοσης θεωρήσεων λαμβάνει τις αποφάσεις της με συμφωνία αμφοτέρων των μερών.
            
            
               (2)Οι αποφάσεις της μεικτής επιτροπής για την απλούστευση της έκδοσης θεωρήσεων φέρουν την επικεφαλίδα «απόφαση» και ακολουθεί ο αύξων αριθμός και περιγραφή του θέματός τους. Αναγράφεται επίσης η ημερομηνία έναρξης ισχύος της απόφασης. Οι αποφάσεις υπογράφονται από αντιπροσώπους της μεικτής επιτροπής για την απλούστευση της έκδοσης θεωρήσεων που εξουσιοδοτούνται να ενεργούν εξ ονόματος των μερών. Οι αποφάσεις συντάσσονται εις διπλούν και κάθε απόδοση είναι εξίσου αυθεντική.
            
            
               (3)Οι παράγραφοι 1 και 2 εφαρμόζονται τηρουμένων των αναλογιών στις συστάσεις της μεικτής επιτροπής για την απλούστευση της έκδοσης θεωρήσεων.
            
            
               Άρθρο 8
            
            
               Δαπάνες
            
            
               (1)Κάθε μέρος αναλαμβάνει τις δαπάνες που προκύπτουν από τη συμμετοχή του στις συνεδριάσεις της μεικτής επιτροπής για την απλούστευση της έκδοσης θεωρήσεων, συμπεριλαμβανομένων των δαπανών προσωπικού, ταξιδίου και παραμονής καθώς και των εξόδων ταχυδρομείου και τηλεπικοινωνιών.
            
            
               (2)Άλλες δαπάνες που συνδέονται με τη διοργάνωση των συνεδριάσεων αναλαμβάνονται από το μέρος που φιλοξενεί τη συνεδρίαση.
            
         
         
            
               Άρθρο 9
            
            
               Διοικητικές διαδικασίες
            
            
               (1)Οι συνεδριάσεις της μεικτής επιτροπής για την απλούστευση της έκδοσης θεωρήσεων δεν είναι δημόσιες, εκτός αν αποφασισθεί άλλως.
            
            
               (2)Τα πρακτικά και τα άλλα έγγραφα της μεικτής επιτροπής για την απλούστευση της έκδοσης θεωρήσεων θεωρούνται εμπιστευτικά.
            
            
               (3)Συμμετέχοντες άλλοι, εκτός των αξιωματούχων των μερών και των κρατών μελών μπορούν να προσκαλούνται μετά από συμφωνία των συμπροέδρων ενώ υπόκεινται στις ίδιες απαιτήσεις ως προς την εμπιστευτικότητα.
            
            
               (4)Τα μέρη μπορούν να διοργανώνουν δημόσιες συναντήσεις ενημέρωσης ή να ενημερώνουν με άλλο τρόπο το ενδιαφερόμενο κοινό σχετικά με τα αποτελέσματα των συνεδριάσεων της μεικτής επιτροπής.
            
            
            
            
               Για την Ευρωπαϊκή Ένωση
                     Για τη Δημοκρατία του Πράσινου Ακρωτηρίου
            
            
               ΚΟΙΝΗ ΔΗΛΩΣΗ 
            
            
               ΠΟΥ ΠΡΟΣΑΡΤΑΤΑΙ ΣΤΟΝ ΕΣΩΤΕΡΙΚΟ ΚΑΝΟΝΙΣΜΟ 
            
            
               ΤΗΣ ΜΕΙΚΤΗΣ ΕΠΙΤΡΟΠΗΣ ΓΙΑ ΤΗ ΔΙΑΧΕΙΡΙΣΗ 
            
            
               ΤΗΣ ΣΥΜΦΩΝΙΑΣ ΜΕΤΑΞΥ ΕΕ ΚΑΙ ΠΡΑΣΙΝΟΥ ΑΚΡΩΤΗΡΙΟΥ 
            
            
               ΓΙΑ ΤΗΝ ΑΠΛΟΥΣΤΕΥΣΗ ΤΗΣ ΕΚΔΟΣΗΣ ΘΕΩΡΗΣΕΩΝ ΒΡΑΧΕΙΑΣ ΔΙΑΜΟΝΗΣ ΣΤΟΥΣ ΠΟΛΙΤΕΣ ΤΗΣ ΔΗΜΟΚΡΑΤΙΑΣ ΤΟΥ ΠΡΑΣΙΝΟΥ ΑΚΡΩΤΗΡΙΟΥ ΚΑΙ ΤΗΣ ΕΥΡΩΠΑΪΚΗΣ ΕΝΩΣΗΣ 
            
            
            
               Για να εξασφαλίσουν την αδιάκοπη, εναρμονισμένη και ορθή εφαρμογή της συμφωνίας, η Δημοκρατία του Πράσινου Ακρωτηρίου, η Ευρωπαϊκή Επιτροπή και τα κράτη μέλη πραγματοποιούν ανεπίσημες επαφές ενδιαμέσως των επίσημων συνεδριάσεων της μεικτής επιτροπής, για να ασχοληθούν με επείγοντα ζητήματα. Κατά την επόμενη συνεδρίαση της μεικτής επιτροπής, θα καταρτισθεί έκθεση σχετικά με αυτά τα ζητήματα και τις ανεπίσημες επαφές.